**kúpnA zmluvA**

1. **ZMLUVNÉ STRANY**
   1. **Predávajúci**

Obchodné meno: ..............................

Sídlo: ..............................

Zastúpený: ..............................

IČO: ..............................

DIČ: ..............................

IČ DPH: ..............................

Zápis: ..............................

Bankové spojenie: ..............................

Číslo účtu IBAN: ..............................

Email: ..............................

Telefón: ..............................

(ďalej iba ako „**Predávajúci**“)

* 1. **Kupujúci**

Obchodné meno: Melli Interiéry, s.r.o.

Sídlo: Hlavná 108/403, 930 36 Horná Potôň

Zastúpený: Ing. Boris Balašov

IČO: 35 778 369

DIČ: 2020276610

Zápis: Obchodný register Okresného súdu Trnava

Oddiel: Sro, Vložka číslo:  31085/T

Email: [balasov@melli.sk](mailto:balasov@melli.sk)

Telefón: 0905612581

(ďalej len ako „**Kupujúci**“)

* 1. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "**Zmluva**"):

**Preambula**

Táto zmluva je uzatvorená medzi Kupujúcim a Predávajúcim (úspešným uchádzačom) na základe výsledku verejného obstarávania, na predmet zákazky „**Fotovoltaické panely“.**

1. **PREDMET ZMLUVY**
   1. Pod pojmom „**Predmet kúpy**“ sa pre účely tejto Zmluvy rozumie dodávka zariadení podľa Prílohy č.1 tejto zmluvy. Špecifikácia technologického zariadenia zodpovedá špecifikácii predloženej v rámci verejného obstarávania predmetu zmluvy.
   2. **Názov zariadenia (logického celku):** „**Fotovoltaické panely“.**
   3. Predmetom tejto Zmluvy je
   * záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. a 2.2 Zmluvy, a
   * záväzok Kupujúceho Predmet kúpy prevziať a zaplatiť kúpnu cenu.
   1. Predávajúci prevádza Predmet kúpy do výlučného vlastníctva Kupujúceho vcelku.
   2. Súčasťou dodávky je aj:

* dodávka do konkrétneho miesta umiestnenia predmetu zmluvy,
* umiestnenie a upevnenie na mieste pripravenom Kupujúcim podľa pokynov Predávajúceho,
* zapojenie do jestvujúcich rozvodov médií,
* vykonanie všetkých východiskových odborných prehliadok, odborných skúšok, a iných požiadaviek na bezpečnú prevádzku stanovené platnou legislatívou EU a SR,
* uvedenie do prevádzky a oživenie celého predmetu zmluvy,
* dodanie návodov na obsluhu, programovanie, údržbu v slovenskom jazyku, prípadne v českom jazyku,
* dodanie dokladov o zhode (ES/CE), príp. ekvivalentných
  1. Predmet kúpy a jeho montáž musí vyhovovať slovenským a európskym technickým normám a predpisom STN EN, pričom musí byť úradne overené splnenie bezpečnosti jednotlivých dodávaných strojných zariadení podľa platných predpisov a predmet kúpy musí spĺňať všetky technické parametre uvedené v technickej špecifikácii, ktorá tvorí Prílohu č.1 tejto zmluvy.

1. **DODANIE PREDMETU KÚPY**
   1. Predávajúci dodá Predmet kúpy Kupujúcemu v lehote do **päť mesiacov** od doručenia jednostrannej písomnej objednávky Kupujúceho Predávajúcemu
   2. Kupujúci nie je povinný prevziať Predmet kúpy**,** ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky a alebo jej časti, vykazuje dodávka alebo jej časť vady alebo nedorobky, poprípade neobsahuje vysúťažené technické parametre.
   3. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.

* 1. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
  2. Dodávka bude odovzdaná na základe preberacieho protokolu, ktorý bude podpísaný obidvoma zmluvnými stranami. Predávajúci oznámi Kupujúcemu **aspoň 3 pracovné dni** vopred pripravenosť na odovzdanie diela.
  3. Nevykonanie dodávky a neodovzdanie v dojednanej lehote sa považuje za podstatné porušenie zmluvy.
  4. Zhotoviteľ nie je oprávnený meniť termíny realizácie dodávky. Akákoľvek zmena termínu realizácie dodávky musí byť odsúhlasená Kupujúcim.
  5. Miestom plnenia predmetu zmluvy je:

Melli Interiéry, s.r.o., Hlavná 108/403, 930 36 Horná Potôň

1. **CENA**

Cena Predmetu kúpy zodpovedá vysúťaženej cene z verejného obstarávania a predstavuje sumu ..............................**(bez DPH).** K celkovej cene dodávky bez DPH bude pripočítaná DPH podľa platných predpisov.

|  |  |
| --- | --- |
| Cena bez DPH\* | EUR |
| Sadzba DPH | 20 % |
| Hodnota DPH | EUR |
| Cena celkom vrátane DPH | EUR |

\* ak je Predávajúci neplatca DPH, uvedie cenu celkom v EUR.

* 1. Podrobná špecifikácia ceny je uvedená v Prílohe č. 1 tejto zmluvy.
  2. Predávajúci vyúčtuje daň z pridanej hodnoty podľa platných právnych predpisov.
  3. Ak sa Predávajúci, ktorý nie je počas trvania zmluvy stane platcom DPH, cena dohodnutá v zmluve nebude navýšená o cenu DPH, ale bude upravená na základ dane a sadzbu DPH.
  4. Cena je stanovená vrátane dopravy do miesta dodania, montáže, zapojenia a uvedenia do prevádzky. Akékoľvek prípadné dodatočné nepredvídané náklady na dopravu či montáž a na kompletné zhotovenie dodávky a oproti vyššie uvedenej cene, znáša v plnom rozsahu Predávajúci.
  5. Predávajúcemu vzniká nárok na zaplatenie ceny dodávky po riadnom vykonaní a odovzdaní dodávky a je vyskúšaní. Predávajúci je oprávnený vyfakturovať cenu dodávky po jej riadnom prevzatí Kupujúcim.
  6. Cenu za vykonanie dodávky uhradí Kupujúci Predávajúcemu na základe ním vystavenej faktúry (v dvoch originálnych vyhotoveniach). Každá faktúra bude vystavená na sumu zodpovedajúcu cene dodávky uvedenej v Prílohe č.1 tejto zmluvy. Splatnosť faktúr je do **30 dní** od jej doručenia Kupujúcemu, pričom originál faktúry musí byť doručený do sídla Kupujúceho do troch pracovných dní od jej vystavenia. Faktúra musí obsahovať všetky náležitosti účtovného a daňového dokladu v súlade so zákonom č. 222/2004 Z.z. o DPH v znení neskorších predpisov, najmä tieto:
* označenie „faktúra“, číslo faktúry
* názov a adresa Kupujúceho a Predávajúceho a adresa, na ktorú bude faktúra zaslaná
* označenie banky a čísla účtu Predávajúceho v tvare IBAN
* deň vystavenia a odoslania faktúry, deň zdaniteľného plnenia a lehotu splatnosti
* platné IČO a IČ DPH Kupujúceho aj Predávajúceho
* miesto dodania
* množstvo a druh (názov) dodaného Predmetu kúpy
* označenie skutočnosti, že Predmet kúpy je dodávaný v rámci realizácie projektu
* základ dane, jednotková cena bez dane
* uplatnená sadzba dane a výška dane v EUR
* fakturovaná suma celkom (základ dane + DPH)
* pečiatku a podpis Predávajúceho
  1. Predávajúci je oprávnený vystaviť faktúru až po ukončení preberacieho konania predmetu zmluvy. Prílohou k faktúre musí byť zo strany oprávnených zástupcov zmluvných strán podpísaný preberací protokol, ktorý po dodaní, montáži a funkčnom odskúšaní osvedčuje dodanie dodávky zo strany Predávajúceho.
  2. Kupujúci je oprávnený vrátiť faktúru, v prípade ak táto nie je vystavená v súlade so všetkými náležitosťami účtovného a daňového dokladu, obsahuje iné chyby či nesprávnosti alebo neobsahuje všetky prílohy. Počas vrátenia faktúry lehota splatnosti fakturovanej sumy neplynie. Dňom doručenia opravenej, resp. doplnenej faktúry začína plynúť nová lehota splatnosti.

1. **SÚČINNOSŤ KUPUJÚCEHO A PREDÁVAJÚCEHO**
   1. Kupujúci neposkytuje Predávajúcemu žiadne podklady mimo tých, ktoré boli špecifikované v Súťažných podkladoch v rámci vyhláseného verejného obstarávania. Kupujúci je povinný v prípade potreby poskytnúť Predávajúcemu súčinnosť pri riešení technických otázok pri plnení dodávky.
   2. Predávajúci je počas montáže technológií povinný prispôsobiť výkon prác ostatným činnostiam na mieste plnenia tak, aby nedochádzalo k akémukoľvek obmedzeniu prevádzky v týchto priestoroch, v opačnom prípade zodpovedá za akúkoľvek škodu, ktorá vznikne porušením jeho povinností Kupujúcemu alebo tretím osobám.
   3. Predávajúci sa zaväzuje vykonať dodávku a dohodnuté montážne práce na vlastné nebezpečenstvo a náklady v dohodnutom čase a vysokej kvalite, spĺňajúce požiadavky príslušných STN a EN.
   4. Predávajúci sa zaväzuje pri montážnych prácach dodržiavať všetky platné predpisy o požiarnej ochrane, bezpečnosti a ochrany zdravia pri práci svojich zamestnancov, prípadne iných spolupracujúcich osôb, ktoré sa pohybujú na mieste realizácie montážnych prác technológie.
   5. Predávajúci zodpovedá za všetky prípadné škody, ktoré v súvislosti s realizáciou predmetu zmluvy vzniknú Kupujúcemu alebo tretím osobám v súvislosti s jeho konaním resp. konaním jeho zamestnancov alebo spolupracujúcich osôb.
   6. Zmluvné strany sa dohodli, že nebezpečenstvo škody na Predmete kúpy znáša až do jeho odovzdania Kupujúcemu Predávajúci. Zmluvné strany sa dohodli, že vlastnícke právo k Predmetu kúpy prechádza na Kupujúceho odovzdaním Predmetu kúpy.
   7. V prípade neprevzatia Predmetu kúpy resp. jeho časti Kupujúcim z dôvodov na strane Predávajúceho (nefunkčný Predmet kúpy, nedodaná dokumentácia, Predmet kúpy nezodpovedá určenej špecifikácii, Predávajúci porušil iné zmluvné alebo zákonné povinnosti, a pod.) sa o preberaní Predmetu kúpy spíše záznam s uvedením výhrad, pre ktoré nebol Predmet kúpy prevzatý. V prípade neprevzatia Predmetu kúpy resp. jeho časti z uvedených dôvodov bude toto považované za podstatné porušenie zmluvy Predávajúcim s následkom odstúpenia od zmluvy zo strany Kupujúceho.
2. **ZMLUVNÉ POKUTY**
   1. Omeškanie v plnení záväzku prevzatého v tejto Zmluve zaväzuje obe strany k plneniu majetkových sankcií.
   2. Predávajúci bude platiť zmluvnú pokutu za každý deň omeškania 0,05% zo zmluvnej ceny diela, ak dielo neodovzdá v dohodnutom termíne, za predpokladu, že odovzdaniu diela v dohodnutom termíne nebránili iné objektívne okolnosti.
   3. Kupujúci za omeškanie so splnením peňažného záväzku je povinný platiť zmluvnú pokutu za každý deň omeškania 0,05% zo zmluvnej ceny.
   4. Zmluvné strany prehlasujú, že výšku zmluvnej pokuty nepovažujú za neprimeranú. Výška zmluvnej pokuty bola dojednaná s ohľadom na skutočnosť, že Kupujúcemu bol na financovanie predmetu diela schválený nenávratný finančný príspevok, pričom nedodržanie termínu odovzdania diela bude mať za následok neposkytnutie schváleného finančného príspevku.
   5. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
   6. V prípade, že samotný Kupujúci, alebo orgány oprávnené vykonať kontrolu inštalovaných zariadení, zistia nedostatky zapríčinené Predávajúcim, ako nedodržanie technickej špecifíkácie zariadenia, klamlivé alebo neoriginálne softvérové vybavenie, nedodržanie termínov, budú máť následok v neposkytnutí alebo odobratí schváleného finančného príspevku Kupujúcemu, je Predávajúci povinný uhradiť všetky náklady, ktoré Kupujúcemu vznikli v súvislosti so žiadosťou o NFP vrátane celej výšky NFP.
3. **ZÁRUKY, VADY A REKLAMÁCIE**
   1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
   2. Predávajúci poskytuje Kupujúcemu záručnú dobu **12 mesiacov**. Záručná doba začína plynúť od odovzdania a prevzatia predmetu kúpy. Záručná doba neplynie v čase, v ktorom nemôže Kupujúci užívať predmet zmluvy pre jeho chyby, za ktoré zodpovedá Predávajúci.
   3. Predávajúci sa zaväzuje začať s odstraňovaním prípadných vád dodávky **do 48 hodín** od doručenia oznámenia vady Kupujúcim. Predávajúci sa zaväzuje odstrániť vadu v čo najkratšom technicky možnom čase, vždy však najneskôr **do 5 pracovných dní** od doručenia oznámenia vady Kupujúcim, pokiaľ sa nedohodol s Kupujúcim inak. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami.
   4. Pokiaľ sa na Predmete kúpy resp. jeho častiach vyskytne neodstrániteľná vada, ktorá zabraňuje Kupujúcemu naplno využívať všetky funkcie Predmetu kúpy resp. jeho častí v priebehu plynutia záručnej doby, je Kupujúci oprávnený požadovať výmenu celého dodaného technologického zariadenia (časti) za nové technologické zariadenie alebo požadovať primeranú zľavu z ceny, alebo odstúpiť od tejto zmluvy alebo jej časti, pokiaľ ide o príslušnú časť Predmetu kúpy.
   5. V prípade, že Predávajúci reklamované vady neodstráni v lehote **max. do 14 dní** od nahlásenia, má Kupujúci právo dať ich odstrániť tretej osobe na náklady Predávajúceho, pričom Predávajúci sa zaväzuje tieto náklady nahradiť Kupujúcemu **do 14 dní** od zaslania faktúry za odstránenie reklamovaných vád .
   6. Kupujúci je povinný zistené vady Predmetu kúpy oznámiť Predávajúcemu písomným oznámením bez zbytočného odkladu po ich zistení.
   7. Za doručenie oznámenia vady sa považuje deň odoslania e-mailu z kontaktného e-mailu Kupujúceho na kontaktný e-mail Predávajúceho uvedený aj v Čl.I. tejto zmluvy.
   8. Kupujúci požaduje počas záručnej doby :

* odstránenie reklamovanej vady bezplatne v mieste umiestenia predmetu zmluvy
* reakciu Predávajúceho na reklamovanú vadu **do 48 hodín** od odoslania e-mailu s oznámením o vade na adresu Predávajúceho
* nástup na odstránenie reklamovanej vady najneskôr **do 48 hodín** od jej nahlásenia Predávajúcemu
* Kupujúci požaduje a Predávajúci zabezpečí počas záručnej doby dodávku náhradných dielov alebo spotrebného materiálu nevyhnutného na zabezpečenie riadnej prevádzky diela **do 5 dní** od nahlásenia objednávky Predávajúcemu.
  1. V prípade nedodržania ustanovení v tohto článku a uvedených termínov môže Kupujúci fakturovať Predávajúcemu zmluvnú pokutu vo výške **200,00 EUR** za každý začatý kalendárny deň omeškania s dodržaním príslušného termínu. Zaplatenie zmluvnej pokuty nemá vplyv na povinnosť na náhradu škody spôsobenej porušením povinností uvedených v tejto zmluve.

1. **OSOBITNÉ PODMIENKY PLNENIA ZMLUVY**
   1. Kupujúci uplatňuje osobitné podmienky plnenia zmluvy v súlade s § 42 ods. 12 zákona č. 343/2015 Z.z. o verejnom obstarávaní v platnom znení.
   2. Predávajúci zodpovedá za likvidáciu vzniknutého odpadu použitých materiálov a demontovaných materiálov odvozom na odpadovú skládku TKO, alebo na to určeného zberného dvora, alebo do recyklačnej organizácie do 14 dní od dokončenia prác.

**9. VYŠŠIA MOC**

* 1. Zmluvné strany budú oslobodené od zodpovednosti za neplnenie predmetu tejto zmluvy, pokiaľ takéto neplnenie je zavinené pôsobením “vyššej moci”. Definícia vyššej moci sa bude riadiť publikáciou „Vyššia moc a sťažené plnenie“ vydanou Medzinárodnou obchodnou komorou (MOK / ICC) pod číslom 421. Vyššou mocou sa rozumejú najmä požiar, zemetrasenie, havária, štrajk, embargo, administratívne opatrenia štátu a iné také udalosti, ktoré zmluvné strany nemohli za normálnych okolností predvídať, a ktorým nemohli pri použití obvyklých prostriedkov a opatrení zabrániť. Zmluvné strany vyhlasujú, že sú s uvedenou publikáciou oboznámené.
  2. O začatí, ako aj o pominutí pôsobenia “vyššej moci” sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu zmluvy trvá po dobu pôsobenia “vyššej moci”, najviac však 1 mesiac. Po uplynutí tejto doby sa zmluvné strany dohodnú na ďalšom postupe a prípadne na vzájomnom odstúpení od tejto zmluvy.

1. **ZÁVEREČNÉ USTANOVENIA**
   * 1. Predávajúci sa zaväzuje strpieť výkon kontroly/auditu/overovania súvisiaceho s dodávanými tovarmi a službami kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Kupujúcim ako prijímateľom a Poskytovateľom NFP na to oprávnenými osobami a poskytnúť im všetku potrebnú súčinnosť v zmysle Zmluvy o poskytnutí nenávratného finančného príspevku.

Oprávnené osoby na výkon kontroly/auditu sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.
   1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia Obchodného zákonníka.
   2. Zmeny a doplnky obsahu Zmluvy možno uskutočniť len písomne. Na zmenu zmluvy počas jej trvania sa vzťahuje § 18 zákona o verejnom obstarávaní, od zmluvy môže Kupujúci odstúpiť v súlade s § 19 zákona o verejnom obstarávaní.
   3. Kupujúci si vyhradzuje odkladaciu podmienku účinnosti Zmluvy. Zmluva nadobudne  účinnosť až po podpise Zmluvy o pridelení nenávratného finančného príspevku *(ďalej len „Zmluva o NFP“)* a schválení procesu verejného obstarávania zo strany Poskytovateľa NFP.
   4. V prípade, že Kupujúci neuzavrie Zmluvu o NFP s Poskytovateľom NFP, nakoľko jeho Žiadosť o NFP nebude úspešná, prípadne nebude proces verejného obstarávania schválený, Kupujúci si vyhradzuje právo odstúpiť od zmluvy s Predávajúcim bez udania iného dôvodu a bez akýchkoľvek sankcií.
   5. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
   6. Zmluva je vyhotovená v troch originálnych vyhotoveniach, z ktorých dva originály obdrží Kupujúci a jeden originál obdrží Predávajúci.

Príloha zmluvy:

* + - 1. Opis predmetu zákazky a návrh na plnenie kritérií

|  |  |
| --- | --- |
| V ...................... | V ...................... |
| dňa ........... | dňa ............ |
| .................................  *podpis* | ...............................  *podpis* |
| Ing. Boris Balašov |  |
| štatutárny zástupca Kupujúceho | štatutárny zástupca Predávajúceho |